তেজস্বী যাদব
তেজস্বী প্রসাদ যাদব (হিন্দি: तेजस्वी यादव; জন্ম ৯ নভেম্বর ১৯৮৯) হলেন একজন ভারতীয় রাজনীতিবিদ এবং প্রাক্তন পেশাদার ক্রিকেটার যিনি বিহারের উপ-মুখ্যমন্ত্রী, ২০২২ সালের আগস্ট থেকে দায়িত্বে রয়েছেন। তিনি বিহার সরকারের স্বাস্থ্যমন্ত্রী, সড়ক নির্মাণ ও গণপূর্ত বিভাগের মন্ত্রী, নগর উন্নয়ন ও আবাসন মন্ত্রীর পাশাপাশি গ্রামীণ পূর্ত ও উন্নয়ন মন্ত্রী হিসাবেও কাজ করেছেন। যাদব রাজ্যের একক বৃহত্তম রাজনৈতিক দল রাষ্ট্রীয় জনতা দলের নেতৃত্ব দেন এবং মহাগঠবন্ধন জোটের চেয়ারপার্সন। একজন পেশাদার ক্রিকেটার হিসেবে তিনি দিল্লি ডেয়ারডেভিলস এবং ঝাড়খণ্ড ক্রিকেট দলে ছিলেন। ২০১৫ সালে তিনি রঘুপুর কেন্দ্রের প্রতিনিধি হিসাবে নির্বাচিত হন এবং ২০১৫ থেকে ২০১৭ সালের মধ্যে বিহারের উপ-মুখ্যমন্ত্রী হিসাবে দায়িত্ব পালন করেন। এরপর তিনি ২০১৭ থেকে ২০২২ বিহার বিধানসভায় বিরোধী দলনেতা হিসেবে দায়িত্ব পালন করেন। তিনি বিহারের সর্বকনিষ্ঠ উপ-মুখ্যমন্ত্রী এবং সংশ্লিষ্ট সময়কালে ভারতের সর্বকনিষ্ঠ বিরোধী দলের নেতা ছিলেন বলে উল্লেখ করা হয়। যাদবকে ২০২০ এবং ২০২১ সালে ইন্ডিয়ান এক্সপ্রেস '১০০ মোস্ট পাওয়ারফুল ইন্ডিয়ানস'-এ দেখানো হয়েছিল।